Die wêreld in foto’s – 18 Mei 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Kanadese inwoners geniet die vuurwerkvertoning tydens die viering van Montreal se 375ste bestaansjaar. Foto: Graham Hughes/The Canadian Press via AP Inwoners van Prairie Lake Estates Chetek, ŉ woonbuurt met mobiele huise in Wisconsin in die VSA, dra hul besittings uit ná ŉ dodelike tornado die gebied getref het. Nog swaar weer is op pad. Foto: Marisa Wojcik/The Eau Claire Leader-Telegram via AP ŉ Man kyk na ŉ kis wat van papier gemaak is tydens die “Asia Funeral and Cemetery Expo” in Hongkong. Begrafnisonderneming is blykbaar ŉ winsgewende besigheid in Asië. Foto: Vincent Yu, AP ŉ Plaaslike verkoper van Phnom Penh, Kambodja, is op pad na die middestad om “Num Bagnchok” te verkoop – ŉ smaaklike soort noedels. Foto: Heng Sinith, AP ŉ Brug van 11,8 km oor die see verbind die eiland Nan’ao met die vasteland Shantou City in China se Guangdong-provinsie. Foto: Xu Jinpeng, Xinhua